Get the Gringo / Хванете грингото (2012) » Филми Онлайн от Muvibg\n96 мин. 7.0 93 863\nУчастват: Боб Гантън, Мел Гибсън, София Сиснига, Арън Коен, Патрик Бошо, Скот Коен, Дийн Норис, Питър Стормеър, Стефани Никол Лемелин, Кевин Ернандес\nIMDB Рейтинг: 7.0 /10 , http://www.imdb.com/title/tt1567609/\nВъв филма "Хванете грингото" с Мел Гибсън е експлозивен екшън, който разкрива на света тъмните страни на зловещ и неуспешен социален експеримент в Мексико, заснет с типичните за актьора прояви на черен хумор. Филмът е продуциран от собствената му независима компания Icon Production. Това е второто заглавие в кариерата му след „Апокалипто”, заснето в град Веракрус, Мексико. Денят е лош за Шофьора (Мел Гибсън) и с напредването си никак не се подобрява. Той току-що е прекарал стока за милиони, което ще му позволи хубава и безгрижна лятна ваканция на някой остров. Добра идея, която обаче изчезва с южния вятър – буквално. Следва автомобилна гонка с главоломна скорост, преследване от американски граничен патрул и кървящо тяло на задната седалка. Шофьорът преминава силово през граничната бразда, преобръща се и спира… в Мексико. Задържан от мексиканските власти, той е изпратен в затвор с тежък режим, където попада в странния и опасен свят на „Ел Пуеблито”. Това не е леко място за оцеляване на външен човек като Шофьора, освен ако не получи помощ от някой, светнат на местните номера. Неочаквано това е 10-годишно хлапе (Кевин Ернандес).


Челе ди Булгария пази връзката с България чрез традициите | Новини | Портал 12 Портал 12\nСнимки Видео Топ 12 Цитати Профили Начало › Новини › Челе ди Булгария пази връзката с България чрез традициите\nЧеле ди Булгария пази връзката с България чрез традициите\nЧелле ди Булгариа прази родова връзка с България\nВ най-южния регион Кампания, в Италия, горди планинци носят с чест родовата си връзка с България. Селото Челле ди Булгариа се е скътало в планински район, където населението се препитава основно със земеделие. Земите, разположени в долината на реката Мингардо до подножието на планината Булгериа, са засети с маслинови дървета от специален издържлив местен сорт. Освен зехтин, тук се произвежда добро червено вино, плодове и зеленчуци. От млякото на малки стада кози и овце, свободно пасящи около маслиновите дървета, се произвежда местен вид сирене. Челле ди Булгериа е е подобно на българските китни селца в полите на планината. Приликата с наши архитектурни резервати от Възраждането е поразителна. Тесните и криви улички с каменна настилка, солидните зидани дувари на къщите – всички те обитаеми и много добре поддържани с чешми и мушкато, всичко това те кара да забравиш, че си извън пределите на родината.\nПреди четири години няколко млади и предприемчиви жители на селото решават да организират кулинарен фестивал, на който не само да представят произвежданите хранителни продукти в родното им място, но и да привлекат любители на традиционните ястия. Тази инициатива е подкрепена от общинското ръководство и от всички жители. В състава на инициативен комитет на асоциация „Асчерчеларум”, днес са Давиде Маротта, Пиерджанни Гуида и Джанлуиджи Гуида.\nСъстезателният дух не е чужд на жителите на Челле. Обикновено околните населени места организират своите местни празници в деня на католическия светец-патрон, както в България се честват съборите на празника на светиите. Но тук тържеството е посветено на самите жители. На местния диалект кулинарната фиеста се нарича 'а Чиллизи. Тя се проведе на 17, 18 и 19 август, докато у нас честваме духовния покровител на всички българи Св.Иван Рилски.\nЩандовете за продажба на готови ястия са разположени в малки дворове, приземните етажи на жилищата или по ъглите на уличките. Екстериорът е аранжиран по проект на архитекта от Челле Енцо Иммедиато. Нанизи от сухи чушки, снопчета риган и житни класове, напомнят окачените по стрехите на нашите селски къщи, а балите слама използвани като пейки, допълват атмосферата на празника след края на жътвата. Сбирка от запазени предмети от бита оформят малък етнографски музей в една от къщите на стария център. Едва надникнали вътре учудването е голямо, виждаме отново познатите нисък таван с малко прозорче, в дъното огнище с котлето, окачените черпаци и други предмети, които трябва да са „под ръка“. Всеки от щандовете на събора е специализиран в определен тип ястия. Разбира се един от първите е с големите казани в които се приготвят няколко типа паста, друг предлага местен летен специалитет от патладжани. Трапезата няма да е пълна без тънко нарязани мезета и червено вино, а който стигне до края може да опита традиционни сладки и ликьори, препоръчани за храносмилане. Осветлението е дискретно и навсякъде звучи фолклорна музика. Деца с акордеони спонтанно увличат посетителите да се включат в импровизирани надпявания. За много от предлаганите ястия можем да настояваме, че са само наши български, а всъщност това е ново доказателство за общия ни родов корен. Откриваме яхния от бобови храни в глинен гювеч, пред скарата на която се пече пресен суджук има такава опашка, че е невъзможно да се доближим дори за снимка, а сред сладкишите типични за района са и нашите прасковки. Но безспорна изненада за всички нас беше пържената мекица, която тук наричат пържена пица. Малки и големи търпеливо чакат своя ред за специалитета от хлебно тесто, което тук се предпочита със сол или мортадела – вид пресен салам.\nКметът на Челе ди Булгериа Марота придружава българската група при дегустацията на местните ястия и вино. Сходни с вкуса на българина бяха абсолютно всички храни предложени на кулинарния фестивал, но фаворит се оказа зимния специалитет от свински дроб и сърце приготвени с пикантен доматен сос и дафинов лист.\nДжанфранка Ди Лука от щанда за сандвичи и предястия, предложи да представи един типичен за България хранителен продукт. Хит стана българското саламурено сирене на щанда за млечни продукти, където се предлагаха препечени на скара филийки и салата. Сиренето е доставено от фирма Treasure, която е сред дарителите и изпълнител на проекта за статуята на кан Алцек.\nСлед първоначална дегустация и запознаване с кулинарнте традиции в България свързани с този популярен хранителен продукт, решението на творческия екип доведе до комбиниране с местното козе сирене, домати, риган и зехтин, аранжирани върху клонки от ароматния средиземноморски храст мирта. На официалното откриване на 'а Чиллизи на 17 август, Фондация „Въздигане”, събрала средствата за реализиране на статуята на Алцек, връчи на кмета на Челе 1000 исторически комикса, посветени на подвизите на кана. Това е част от проект за изучаване на български език на учениците от общините Челле, Рока Глориоза и Камерота. Пилотно той стартира още от тази учебна година за първи клас в Челле. За тази цел вече е одобрена учителка - българка, която е вписана в регистъра на имащите право да преподават в държавните училища в Италия. Част от инициативата е планираният колоездачен поход Челле ди Булгериа до Велики Преслав и размяна на изложби през декември. А за годишнината от откриването на стауята, през юни 2017 кмета Джино Марота предложи да се създаде българо-италиански комитет за организиране на честванията едновременно в Италия и България.\nГергана Лазарова туш и акварел Неозаглавена, Челе ди Булгериа, юни 2016\nПо темата работиха: Тотка Тодорова, Елица Димова\nЧеле ди Булгерия,


Съвети за добро външно оптимизиране (Оff-page SEO)\nВ тази статия ще те запознаем с основните принципи и похвати, за да оптимизираш добре Оff page SEO (външна SEO оптимизация).\nПреди да започнеш със своята Off Page SEO оптимизация е нужно твоята On-page SEO оптимизация (вътрешна SEO оптимизация) да бъде добре прегледана и обработена. Можеш да разгледаш нашата статия със съвети за добро вътрешно оптимизиране On-Page SEO.\nСлед като вътрешната SEO оптимизация е добре направена е нужно да пристъпиш към външната SEO оптимизация (Оff page SEO).\nКакво е off-site SEO?\n"Off-site SEO" (наричано още "off-page SEO") се отнася за действия, предприети извън твоя собствен уебсайт, за да повлияе на твоите класации в страниците с резултати от търсещите машини (SERPs).\nОптимизирането на факторите за класиране извън сайта включва подобряване на търсенето и възприемането на потребителите за популярността, уместността, надеждността и авторитета на сайта. Това се осъществява от други реномирани места в интернет (страници, сайтове, хора и т.н.), които свързват или популяризират твоя уеб сайт и ефективно "гарантират" за качеството на твоето съдържание.\nЛинк Билдинг(изграждането на връзки към твоя уеб сайт)\nИзграждането на връзки е ключа към доброто off-page SEO оптимизиране. Търсачките използват препратките като индикации за качеството на свързаното съдържание, така че сайт с много обратни препратки с висока стойност обикновено се класира по-добре от иначе равностоен сайт с по-малко външни препратки.\nТова е процес, който отнема време и не се случва за един ден. Линковете се създават във времето. Колкото повече линкове имаш към твоя сайт, толкова по-нагоре ще се качваш в класацията.\nЗа целта е нужно да регистрираш сайта си в различни директории, социални групи, социални медии, да пишеш текстове в блогове с линкове към твоите страници, регистрации в каталози, регистрации в Google приложения като google+ и youtube. Гугъл много цени потребителите които използват техните приложения. Важно е когато правиш линк билдинг, да не правиш всичко накуп. Бъди търпелив и действай поетапно. Процеса отнема доста време.\nПомни: Повече качество, отколкото количество. По-добре 2 висококачествени линка, отколкото 200 некачествени.\nНе пренебрегвайте социалните медии.\nВъпреки, че много хора твърдят, че социалните медии няма да помогнат на отимизирането, ти все пак е нужно да ги поддържаш "живи". Ако не друго, то поне ще поднасяш прясна информация относно твоя бизнес и хората ще разберат за теб. Ангажирай потребителя с инетерсни новини, промоции (ако имаш такива).\nМожеш да разгледаш нашата статия за социалните медии в твоя полза.\nМоже да разгледаш нашият списък с най-добрите Blog Submission сайтове за 2020 г. Също така и списък с най-добрите social bookmarking за 2020 г.


Типовете темперамент на Марк Едмунд Джоунс\nКаквото и да е външната реалност от философска гледна точка, разумно е да допуснем, че човешкото съзнание играе роля в определяне на начина, по който възприемаме всекидневния живот.\nВсепризнат психологичен факт е, че възприятието не е толкова съвкупност от отделни усещания, изграждащи една цялостна картина, колкото отделяне на значимите модели, които изпъкват на фона на цялостното възприятие. Тези модели са наречени от психолозите през 30-те гестфален или още конфигурации и тяхната отличителна черта е, че те са цяло, което е нещо повече от сбора на отделните части. Както Уилиям Джеймс отбелязва, мозъкът не само дискриминира, но избира; не само избира, но прибавя, и това избиране или прибавяне е съгласувано с интересите и целите на възприемащия. Например една река представя различни свои черти на художника или на хидроинженера.\nСега, като астролози, нашият интерес и цели изискват да извлечем смисъл и значение от символичните модели на хороскопа във връзка с определена личност или събитие и може би една от най-значимите трудности в изграждане на анализа е да намерим отправна точка - подходяща перспектива, която да ни помогне да се фокусираме над картата, която разглеждаме. Следователно би било очевидно преимущество да имаме една организирана система от обобщения, или рамка за сравнение, в която да работим, особено ако тази рамка се базира на законите на възприятието. И точно такава гледна точка е представена от метода, очертан от Марк Едмунд Джоунс в неговата класификация на типовете темперамент.\nТази класификация, заедно със свързания метод за определяне на "естествените наклонности", дава на астролога една много полезна обща перспектива, на базата на която може да бъдат изградени по-подробните и персонални детайли, които ще се вградят по задоволителен начин. Предимството на методът на Джоунс е, че тази система може да бъде използвана с почти всеки метод или техника, използвани от астролога. Например, няма значение коя система за разделяне на домовете използвате, или дали се използва сидералният или тропически зодиак, тъй като методът на Джоунс се базира изцяло на аспектите и позициите на планетите. Този метод няма, поне доколкото аз знам, никакво приложение в предсказванията, но използван като инструмент за по-общо очертаване на психологическата картина е показал огромен потенциал в моята практика.\nТук трябва да отправим едно важно предупреждение. Има седем типове темперамент (въпреки че още са били предложени след публикуването на оригиналния труд на Джоунс) и докато някои карти дават ясна и безспорна подредба, която лесно може да се категоризира в някои от седемте типа, други не са толкова услужливи. Някои карти може да са по-двусмислени и по-трудни за дефиниране и, което е повече, различни астролози може не винаги да се съгласят по въпроса коя карта към коя категория спада. В такива случаи ще трябва внимателно да вземете решение и след като направите своя избор, продължавайте със самоувереност. Защото човек винаги съди за хороскопа според своята лична гледна точка и тези тенденции се манифестират във всеки анализ. Също така помнете, че тези категории са само рамки за сравнение, които биват модифицирани и окончателно изпълнени със смисъл от подробните черти на анализа. Винаги базирайте анализа в скелето на тази рамка, без да се поддавате на изкушението да я превърнете в център, който тя не е. Ето какво казва Джоунс в тази връзка:\nМнозина може да са разтревожени от възможността различни астролози да направят различни класификации на типовете темперамент, но трябва да се помни, че аналитикът работи с естествената способност на своя разум. Той ще използва способността си да отсъди, за да се задълбочи по-нататък в анализа, като ако той притежава поне основна компетентност, няма да се увлече. Целта на общата перспектива е просто да спомогне на процеса - но по-подробният астрологически анализ трябва да слезе на земята и да има непосредствено приложение, което да е от значение и да е полезно. Обобщенията, които помагат на ума, са просто оръдие, което трябва да остане ограничено в своята сфера.\nКонфигурациите на планетите, които Джоунс използва, за да определи типовете темперамент, се базират на главни аспекти: опозиция, квадрат, тригон, и донякъде, съвпад. Опозициите и квадратите, базирани на квадратурите, са по-обективни и динамични в своето проявление, докато тригоните, базирани на триплицитета, са по-субективни и имат тенденцията да се ограничават в определен канал. Тригоните са където индивидът набляга повече на своите лични ресурси. Тяхната перспектива е по-лична. Ключовите думи за тези аспекти са: опозиция - "внимание", квадрат - "конструктивност", тригон - "импулс" и съвпад - "ударение".\nОт всички тях опозицията е от особено значение и се използва да се определят "естествените наклонности". Опозицията силно подчертава един от квадрантите и показва достигането на баланса между човека и неговият опит. Когато определяме "естествената наклонност" аспектът трябва да попадне в определения квадрант, когато се формира през върха на знаците и е валидно във всички случаи освен този. (Това изречение дори Дивайд не го разбра - дано ти имаш представа какво може би искат да кажат). Когато опозицията попада в променливите знаци, естествената наклонност върви в посоката на интерес към хората и човешките взаимоотношения. Когато попада в кардиналните знаци, е индикатор за по-амбициозна и опортюнистична натура, която търси признание и е по-загрижена над кризи и проблеми. Във фиксираните знаци личността е естествено заинтересувана от идеи и стойности.\n"Естествената наклонност" е също показана чрез "негативни индикации" и това се случва, когато опозицията попада в два вместо един квадрант: ударението тогава отива в третия нестресиран квадрант. Всяка от стресираните области има тенденцията да обезсилва останалите и нуждата обикновено ни принуждава да използваме трети. Всичко това ще стане по-ясно в приложените примери - по-голямата част от които са дадени от Джоунс. Те всички са добре известни обществени личности.\nПървият от типовете темперамент е "пръската" и е базиран на опозицията. Той се проявява, когато планетите са повече или по-малко равномерно разпределени в картата и показва широк кръг от обща компетентност - надареният аматьор вместо специализираният професионалист. В негативна светлина той може да говори за пропиляна енергия и разпилени усилия. Има много малко перфектни примери от този тип. В повечето карти винаги има празно място от поне секстил, а по-често до квадрат. Идеалният вариант би показал пет опозиции, два във всеки два квадранта и един в третия; следователно няма да има индикация за "естествено предразположение" и това, разбира се, говори за по-универсален подход.\nДобра илюстрация на този тип карта е Теодор Рузвелт със опозиции във всички три квадранта и сравнително равномерно разпределени планети в хороскопа. Неговият живот с широкия спектър дейности и интереси, неговата разновидна политическа работа, компетентността му като автор и интересът му към природата и дивия живот, както и управленските му умения и лекотата, с която осъществява контакт с околните, характеризират тази квалификация.\nВторият тип се базира на тригона и се нарича "вързоп". Тази квалификация се получава, когато всички планети са събрани в пространството на тригон или по-малко. Този тип е противоположността на "пръската" и показва концентрирана енергия и високо избирателна подредба на задачите. Винаги съществува една тенденция към подбиране и интеграция и след като това е тип "тригон", той има по-персонален изглед. Най-силно този тип се изявява, когато доближава множествен съвпад и въпреки че, както казахме, това е предимно тип тригон, съвпадите също са включени с ключовата си дума "ударение". Не може да се окаже "естествено предразположение" и това усилва независимостта и самостоятелността на "вързопа".\nИлюстрация на този случай са картата и животът на Бенито Мусолини, със неговото ненадминато самочувствие и много персонален изглед и мощно желание да се увековечи чрез диктаторство, което го постави глава на държавата.\nТретият тип от тази класификация е "люлката", която се базира на опозицията. Планетите имат тенденцията да се съберат в две групи от по две или повече, лежащи срещуположно една на друга. Трябва да има пространство от двете страни от поне 70 градуса, в които не са разположени никакви планети. Това показва способност да комуникираш значения, да споделяш интелигентност или, с други думи, да изградиш мост между различни области на живота. Въпреки усилията да поддържа баланс, този тип винаги има тенденцията към несигурност и колебание.\nИдеалът е пясъчният часовник, когато планетите от външната страна на двете групи са в опозиция едни с други и телата в средните точки на двете групи са също в опозиция. Когато има ясно изкривяване, това показва липса на симетрия в проявлението на темперамента и сочи към една непоследователност в характера, която може да се прояви като полезна ексцентричност, или порок.\nЕдин пример за този тип, близък до идеалният, е картата на Рамси Макдоналд с опозиции на двата края на пясъчния часовник и вътрешна опозиция между Плутон и Сатурн.\nРамси Макдоналд е истинският създател и организатор на Партията на труда. Той успял да постигне това, убеждавайки по това време враждебно настроените едни към други профсъюзи в нуждата от политическа партия на трудещите се. В ранните 1930, изправен пред проблема на масова безработица и световна криза, той се опитал да "прескочи пропастта" в родната политика, поканвайки други партии в коалиция, резултат на което е Националното Правителство. Повечето от социалистическите му колеги напуснали и той бе белязан като предател на своята класа и партия. Той никога не е бил радикал по убеждения и този последен епизод е пример за тенденцията към колебание и нерешителност на този тип, когато трябва да се справят в кризисна ситуация. И това е факт, въпреки неговата несъмнено ценна работа в координацията на различни сектори на британската обществена структура. Тенденциите на тази класификация са подсилени от слънцето, управител на Асцендента, което се намира във Везни и в квадрат със Марс и Юпитер. Опозициите попадат във фиксирани и кардинални знаци, така че се изразява една негативна, променлива "естествена наклонност", която засилва интересът към хората на лично и хуманитарно ниво и е намерил отклик в първооткриването на социалните помощи и застраховки.\nЧетвъртият тип темперамент е "купата", и отново се базира на опозиции. Това е когато планетите лежат в полукръг или когато две от тях са в опозиция и всички останали са от едната страна на линията, формирана от опозицията. Всяка полусфера, наблегната по този начин, представлява личността и нейната загриженост, докато противоположната полусфера показва общият опит, с който човек трябва да постигне баланс. Този тип търси хармонията с външния свят. Тук срещаме много индивидуална "всичко или нищо" психология, която често изисква признание от околните. Това е може би най-честният от всички типове, с неуморимо желание за себеусъвършенстване. Реалността за "купата" се съдържа в тях, вместо да се търси навън, и тяхното удовлетворение лежи в демонстрация на каквото вече е било доказано, вместо в нови открития.\nИдеалът се получава, когато имаме опозиция по рамката и показва най-висока стабилност, когато всички планети са равномерно разпределени в окупирания сегмент. Отклоненията от идеала, в смисъл на празно място между планетите, индикира специални ограничения, по същия начин, както кривите в "люлката". Освен тенденцията към интензитет в характера и самостоятелност, "вързопът" и "купата" се твърде различни в своята конструкция. Типът "вързоп", с концентриран акцент в тригона, има дарбата на творческа лична избирателност, докато "купата" има по-малко персонален и по-необвързан характер, и е по-загрижен за баланса. Една индикация на този тип подход е показан от наклона на "купата". Когато ръбът е хоризонтален и всички планети са в северния сектор, той се описва като "пълен", и показва най-простата форма на себеизразяване и себе-оправдаване. Обратният случай, с всички планети на юг, показва изпразване на егото и неограничено себераздаване, и може да сочи към едно значимо духовно израстване. Когато всички планети са на изток, имаме повече свобода в изразяването на личността. В обратният случай, когато планетите са на запад, имаме по-голяма зависимост към това, което е постигнато в живота.\nЕдин пример за "купата" в нейната "пълна" позиция можем да намерим в картата на Елизабет Барет Браунинг. Нейният живот е особено добър пример за темперамента на "купата". Несъмнено, поради своята уравновесеност и богатство на вътрешния си живот, тя е намерила сили да надделее над психологическите и физически ограничения на тираничния си баща и болестта, която я е държала затворник в собствената й стая за много години. И наистина, тя е успяла да обърне тези ограничения в своя полза - което е показано от неравномерното групиране на планетите и "стелиума" в Риби и Везни - служейки на нейния поетичен гений, довеждайки светът до нейното болнично легло и, накрая, допринасяйки за личното й щастие, водейки до една от най-приветстваните романтични сватби в историята.\nС интродукцията на типът "купа" стигаме до конфигурации, които представят по-голяма възможност за изтънченост на анализа и трябва да обърнем внимание на значението на отделните планети. В традиционната астрология се предполага, че една планета има по-специално значение в личен смисъл от останалите. Това обикновено е управителят на Асцендента, но може да бъде определена планета, която се откроява, и по някакъв начин доминира картата. В тези общи типове темперамент Джоунс адаптира този принцип и въвежда планета във "висок фокус", която показва специална тенденция, доминираща всеки израз на личността. Ключовите думи за тези планети "във фокус" са: "Слънце" - "майсторство/господство", Луна - "наситеност, напрегнатост, интензитет"", Меркурий - "любопитство", Венера - "интимност", Марс - "неукротимост, упорство", Юпитер - "бащинство", Сатурн - "проницателност", Уран - "експериментаторство", Нептун - "авторитарност", Плутон - "превъзходство".\nПланетите във "висок фокус" при "купата" са тези, които маркират водещият ръб в неговото денонощно завъртане и е известно под наименованието "режеща планета" - т.е., първата планета в купата, която ще изгрее над хоризонта. В случая на Елизабет Броунинг това е Луната.\nСега достигаме до последната конфигурация, базирана на опозицията. Този тип е "кофата" и той се среща, когато всички планети, освен една лежат в "купата" на Зодиака. Планетата, разположена отвън, е "високият фокус", и е известна също като "дръжката" /всъщност става дума за синглетон - бел.прев./ . Този темперамент показва психологичната стабилност на "купата", но с по-малко себесъдържане. Има по-голямо желание за експерименти и работа на базата на опита. Този тип предлага даже по-изтънчени възможности за анализ, поради възможността от опозиции с вариращо значение в двете равнини на опита, очертани от потенциала на "купата" и "люлката". В контраст с "люлката", тук не срещаме вътрешното разделение и колебание, присъщо за този тип. Има по-голям капацитет за взимане на решение. Идеалът се доближава, когато опозицията на ръба формира Т-образен квадрат с планетата на "дръжката". Опозицията на ръба показва изостряне на вътрешната природа. Ако планетата на "дръжката" формира вътрешна опозиция, човекът е насочван към практическо приложение на своя потенциал. В случая на Т-квадрат, това показва изключителна способност за продължителни успехи. С подчертания потенциал на тази конфигурация, съществува опасност от себезалъгване, объркване и разпиляване на ресурсите, както е показано, когато ръбът и вътрешната опозиция формират Голям Кръст.\nКартата на Дж.Б. Пристли показва приближение до идеала, с опозиции на ръба и вътрешността, но без допълнителното влияние на Т-квадрат. Опозицията на ръба усилва вътрешния живот и набляга на въображението, както и индикира позитивна естествена наклонност във фиксираните знаци - идеи и стойности. Приложението на този потенциал в практиката е показан чрез вътрешната опозиция - през върха на знаците, но много близо. "Високият фокус" Луна във Водолей поддържа "естествената наклонност", показвайки интензивността, с която Пресли е посветен на хуманитарни каузи, особено свободата на личността.\nСега достигаме до втората конфигурация, базирана на тригона. Това е "локомотива", и е донякъде обратния случай на "вързопа", тъй като разпределението е извън определящия тригон, вместо разположено в него. Следователно това е по-скоро обгръщане и манипулация на една област на опита, вместо оттегляне в нея. Тази конфигурация се образува, когато всички планети попадат в две трети от Зодиака, с празно пространство, дефинирано от функциониращият аспект на тригона. Всяко доближаване до "пръската" и равномерното разпределение на планетите показва по-универсален подход, заедно с вътрешна адекватност. Идеално това е перфектният участник в ежедневните дела. Геният на темперамента на тригона е желанието за лично участие, и тук намираме много личностен тип, търсещ възможности да приложи на практика своят специален капацитет. Със склонността понякога да бъде неразумно амбициозен, търсейки успех и власт, тя или той може да бъде реформатор, но, ако е раздразнен, по-вероятно - бунтар.\nДобър пример е Ганди, индийският социален реформатор и Духовен водач. Неговата карта показва Голям Тригон, с връхна точка Луната , където се фокусира Т-квадрата. Така, че тук темперамента е подкрепен от ефективното усилие, индикирано от Т-квадрата. Това показва драматичното впечатление, което той успя да направи на въображението на хората по света. Планетата във "висок фокус" обаче е показана в тази конфигурация по същия начин, както при "купата" - т.е., планетата, водеща денонощното движение, в случая Нептун. Това показва авторитарната природа на неговия вътрешен мотив. Неговата харизматична роля лежи в способността му да стане лично отражение на надеждите на своите последователи, дарявайки ги по този начин с косвен авторитет, и установявайки се като говорител на нацията. Неговата идея за пасивното съпротивление като по-ефективен метод от кървава революция е също типично Нептунска, и също така, както подчертава Джоунс, добра илюстрация на неговата "естествена наклонност", показана от негативните индикации в променливите знаци.\nПоследният от типовете темперамент и третият от тези, базирани на тригона, е "скосяването". То се получава, когато планетите са разпределени в три ясни групи. Идеалният аранжимент е, когато тези групи са близо до многократен съвпад и са свързани една с друга чрез главни аспекти. Този тригон се изразява не толкова чрез симетрията, колкото чрез по-простия критерий на теглото, така че имаме по-директен подход към опита, отколкото при "вързопа" или "локомотива". Тук имаме същата личностна гледна точка, както в другите темпераменти, базирани на тригона, но в случая на "скосяването" потенциалът на индивидуалният талант е по-силен, отколкото при другите темпераменти.\nКартата на Ани Безант е добър пример за този тип, със своите три ясно изразени и близки групирания. Нейният живот подкрепя тази категоризация, с дарбата й да се свързва с различни каузи по много личностен начин. "Естествената наклонност" в кардиналните знаци разкрива опортюнистичният й подход към живота и нейният интерес към идеи и стойности. Съвпадът на Венера със Слънцето и Меркурий във Везни предполагат много личния характер на нейното посвещение на каузите на другите. Изгряващият Уран, също разположен в тази група, показва независимият и прям маниер, с който тя преследва своите цели, като еманципацията, свободата на мисълта (, където работи заедно с Чарлз Брадлау), социализъм от по-революционен тип, и накрая тя завършва дните си в Теософското общество, ставайки един от неговите най-запалени членове.\nТочката на фокус на Т-квадрата - Луната и Юпитер в Рак в четвърти дом показват посоката и упоритостта на нейните усилия, и начинът, по който се идентифицира с избраните каузи. Те са били, в много реален смисъл, нейното семейство, където тя показва яростната защита, на която е способна майката.\nГорната статия - препечатана с любезното позволение на Астрологичната Асоциация - е резюме на теорията за Оформяне на картите. Съветваме учениците, че когато конфигурацията е ясна, тя може да се използва като полезно начало за интерпретация, но когато тя е двусмислена или под съмнение, най-добре е да я игнорираме.\nЗабележка: Научен статистически анализ на очакваната честота, с която се срещат седемте типа, е бил проведен от д-р Дж.Р. Фредеричи. Той доказва, че по-малко от 7% от човечеството попада в два от тези типа, а останалите 93% се разпределят между останалите 5. Тези 7% са "вързопа" и "купата" , първият тип бидейки най-рядък. От останалите 93% една трета е най-вероятно да попадне в "люлката", и две трети са повече или по-малко равномерно разпределени между другите четири типа. Следователно когато използват тези типове, учениците трябва да имат предвид, че "вързопа" представлява рядкост, а "купата" - личност от изключителна рядкост, докато "Люлката" е най-често срещаният вариант.\nПревод д-р Калоян Петров\nПапка: Астрология | Посещения: 3524 | Ченълинги


Лято в Златни пясъци! Нощувка със закуска и възможност за вечеря, плюс басейн и спортно игрище (разграбена оферта, 20.07.2021) | Grabo.bg София\nЛято в Златни пясъци! Нощувка със закуска и възможност за вечеря, плюс басейн и спортно игрище, от Парк-хотел Здравец***\nСъбуждайте се с гледка към морето или басейна, а после заспивайте сладко, щастливи от плажни емоции. Прекарайте колкото дни искате в Парк-хотел Здравец*** на 400 метра от плаж Кабакум в курортен комплекс Чайка!\nНощувка със закуска - в периода 20 Юли - 21 Август\t 25 лв на човек Разграбено\nНощувка със закуска и вечеря - в периода 20 Юли - 21 Август\t 32 лв на човек Разграбено\nНощувка със закуска - в периода 22 Август - 4 Септември\t 23 лв на човек Разграбено\nНощувка със закуска и вечеря - в периода 22 Август - 4 Септември\t 31 лв на човек Разграбено\n• Ранно настаняване или късно освобождаване (при възможност);\n• Чадър, шезлонг и масички на басейна;\n• Волейболно игрище и игрище за бадминтон, тенис на маса;\n• Ползване на сейф и телефон;\n• Консумация на вносни напитки, коктейли и кафе еспресо.\nВсяка стая разполага с балкон с две кресла и малка масичка, баня с тоалетна, душ кабина, мивка и консумативи, климатик, минибар (празен) и телевизор със 120 кабелни канала. Хавлиите и спалното бельо се сменят всеки трети ден.\n• Първо дете до 12 ненавършени години се настанява безплатно в стая с двама възрастни, на база пакета, като в този случай настаняването е в тройна стая.\n• За второ дете до 12 ненавършени години, настанено в тройна стая, се доплащат на рецепция 50% от стойността на ваучера за избрания вариант.\n• За дете над 12г или трети възрастен се доплащат на рецепция 80% от стойността на ваучера за избрания вариант.\nВалидност на ваучера: от 20 Юли до 4 Септември 2021г.\nС предварителна резервация: 089 57* **** (скрит), 089 57* **** (скрит).\nГостите няма да се самообслужват. Храната на блок маса ще бъде презентирана зад прозрачна преграда и предоставянето ѝ ще се осъществява от служител.\nОсигурено от Парк-хотел Здравец***\nПарк-хотел Здравец*** се намира на 400м от плажа Кабакум - в к.к. Чайка в Златни пясъци. Реконструиран е по изискванията на стандарта за категория три звезди. Застрояването е едностранно, като всички хотелски стаи имат гледка към басейна и морето.\nОфертата е осигурена от СД КРАЛИНА-59 ТАЧКОВИ С-ИЕ, ЕИК: BG115104778 (Парк-хотел Здравец***).\nНощувка със закуска - в периода 20 Юли - 21 Август\nНощувка със закуска и вечеря - в периода 20 Юли - 21 Август\nНощувка със закуска - в периода 22 Август - 4 Септември\nНощувка със закуска и вечеря - в периода 22 Август - 4 Септември\n4.5 · 10 ревюта · 7 предишни оферти\nЗлатни пясъци, к.к Чайка 089 57* **** (скрит), 089 57* **** (скрит) 24/7\nСтрахотно място! Отлично обслужване и отношение!\nПрепоръчвам ! Много приятен и стилен хотел , с много зеленина , чист басейн и бар на басейна !Персоналът са много приветливи и услужливи! Храната беше много вкусна ,а готвача уникален !Доволни сме ! Ще ви посетим отново !\nЗлатни пясъци (4) Северно черноморие (30) Море (62)\nАрхитектурно-парков комплекс "Двореца" - Балчик на около ~18 км Университетска ботаническа градина - Балчик на около ~18 км Делфинариум - Варна на около ~9.2 км Дикилиташ (Побити камъни) на около ~26 км Аладжа манастир на около ~2 км Морска градина - Варна на около ~10 км


A Casa di Anna e Tito - НАЙ-НИСКИ ЦЕНИ от agoda.com\nVia Della Marranella Di Marino 140, Летище Чампино, Рим, Италия, 00118 - Покажи на картата\nАко това, което търсите е хотел с добро местоположение в Рим, не се колебайте, а изберете A Casa di Anna e Tito. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, A Casa di Anna e Tito Ви осигурява възможно най-комфортния престой. Този хотел предлага множество удобства, за да задоволи и най-изискания вкус.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като климатик, бюро, телевизор с LCD/плазмен екран, душ. Хотелът предоставя най-добрите съоръжения включващи градина, които ще Ви помогнат да отпочинете след активен ден прекаран в града. Когато търсите удобно и комфортно място за настаняване в Рим, изберете A Casa di Anna e Tito, който ще се превърне във втория Ви дом.


Задържаха измамника от Фейсбук - България - DarikNews.bg\n13 октомври 2017 14:58 Обновена в 19:05\nСлушай Задържаха измамника от Фейсбук\nYour browser does not support the audio element. Задържаха измамника от Фейсбук\nЗаради силен медиен натиск полицията задържа Спас Василев от град Кочериново. За него се предполага, че може да стои зад фалшивия Фейсбук профил на Александър Николов, измамил с различни суми пари над 40 души. Спас е задържан за 72 часа на 13 октомври сутринта в София по обвинение единствено за измама в размер на 490 лева. От ГДБОП признаха, че все още няма достатъчно доказателства нито за връзката му с фалшивия профил, нито за останалите измами, приписвани на Александър Николов.\nОт фалшивия Фейсбук профил на Александър Николов се оплакаха десетки души в последните дни. В профила си той се представя за българин, който живее във Франция и работи в различни самолетни компании. Според разкази на пострадали Николов се сприятелявал с тях, разменяли си дребни услуги, а накрая им предлагал самолетни билети на по-ниски цени, като в крайна сметка източвал кредитните им карти. По-рано в петък в парламента вътрешният министър Валентин Радев определи въпросното лице, като „калпазанин”, но и заяви, че измамените от него са си го заслужили.\nРадев: Хората да бъдат внимателни във Фейсбук\n„Всички да внимават какво правят. Легалният начин да си купиш билети и всичко останало по правилата е на друго място. Това, че някой иска да мине метър буквално – съжалявам за термина, и да си купи по-евтини билети, ами да страдат. Това е моят отговор на министър. Не мога да хвърлям сили и средства допълнително, за да предпазя и тези, които вършат неблагоразумно неща, които не са по правилата”, каза Радев.\nОт 2012 г. досега на територията на страната има четири досъдебни производства, водени срещу неизвестен, вършил измами в интернет, подобни на тези, приписвани на профила на Александър Николов. Те са на територията на Благоевград, София, Варна и Дупница и извършителят по нито едно от тях не е установен. Затова и през 2012 г. въпросното лице е обявено за общодържавно издирване, съобщи говорителят на главния прокурор Румяна Арнаудова.\n„По всички тези досъдебни производства лицето е било търсено, но не е било откривано, поради което още през 2012 година по искане и по досъдебното производство от Варна е обявен за общодържавно издирване за установяване на адрес и довеждане пред разследващ орган. Междувременно след проверка на всички тези досъдебни производства установихме, че през 2016 година по искане на Софийската районна прокуратура лицето е било заложено за издирване и в Шенгенската информационна система”, каза Арнаудова.\nВасилев е задържан за 72 часа. Към момента на него се приписва единствено измама с 10 самолетни билета, чрез която ощетил лице с общо 490 лева. Директорът на ГДБОП старши комисар Ивайло Спиридонов заяви, че Спас е задържан главно заради силния медиен натиск в последните дни и срещу него не са събрани достатъчно доказателства, че стои зад фалшивия профил.\nКъм момента установените жертви на фалшивия профил във Фейсбук са 40 души. Доста по-малко от тях са разпитани, каза Спиридонов. Спас Василев се разглежда като заподозрян. Все още „не са събрани необходимите доказателства поради обществения натиск и много работи сме проверили, но това не означава, че трябва да ги споделим с вас”, каза пред журналистите на пресконференцията Спиридонов.\nРазследването продължава, каза той и с този аргумент отказа да съобщи повече подробности.\nИвайло Спиридонов Румяна Арнаудова


Вакер Инсбрук - Рапид Виена\nДнес ще се изиграе футболния мач между тимовете на Вакер Инсбрук и Рапид Виена от поредния кръг на футболното първенство в Австрия в Бундеслига. Треньора на домакините извежда на Тиволи Ной своите играчи срещу гостуващия футболен отбор на Рапид Виена.\nДомакините се намират на 9-то място във временното класиране с 15 точки, записани след 4 победи, 3 равенства и 8 загуби през сезона, като в изиграните 15 срещи са отбелязали 15 попадения във вратата на съперниците си и са позволили да им вкарат 23 попадения в собствената мрежа. На своя стадион Тиволи Ной Вакер Инсбрук е изиграл 7 срещи досега, в които е записал 3 победи, 1 равенство и 3 загуби, при обща голова разлика 7-9.\nВ последните си 6 срещи в първенството отборът на Вакер Инсбрук има в актива си 2 победи, 3 равенства и 1 загуба, като са вкарали в противниковата врата 4 гола и са допуснали 4 гола от противниковите футболни състави.\nОтборът на гостите от Рапид Виена е 8-ми в таблицата с актив от 16 точки, постигнати след 4 победи, 4 равенства и 7 загуби през сезона, като в изиграните 15 двубоя има голова разлика 15-19. На чужд терен тимът е играл 7 двубоя досега, в които е записал 1 победа, 2 равенства и 4 загуби, при обща голова разлика 9-13.\nВ предишните си 6 срещи в първенството играчите на Рапид Виена имат на сметката си 2 победи, едно равенство и 3 загуби, при голова разлика 6 вкарани и 9 получени гола.\nВакер Инсбрук - Рапид Виена - преки мачове\nВ последните 5 сблъсъка между двата състава, Вакер Инсбрук няма постигната нито една победа, отбора на Рапид Виена е записал 4 победи, а в един сблъсък двата състава не са успели да се победят, при общо голово съотношение 2-12. В предишните 2 мача у дома с Рапид Виена, играчите на Вакер Инсбрук нямат победа, едно равенство и 1 загуба.\nОтборът на домакините от Вакер Инсбрук допусна неуспех в последния си мач в първенството, а при домакинствата си постигна успех в предишния си двубой.\nТимът на гостите от Рапид Виена е с 2 последователни поражения в шампионата на Австрия, а на чужд терен има неуспех в предишната си среща.


Митове и факти за микровълновата фурна | Gotvach.bg\n»Митове и факти за микровълновата фурна\nСпоред статистиката микровълновата фурна е най-разпространеният кухненски уред. Около нея има редица митове и интересни факти, които не са известни.\nЕдин от тези митове е, че ако се постави желязна чиния в микровълнова фурна, ще се получи взрив с голяма мощност. На практика ще се увреди магнетронът заради искрите.\nМеталните прибори и съдове, които се намират в работеща микровълнова фурна, могат да я изкарат извън строя. Мит е и че микровълновата фурна разваля храната.\nНякои хора смятат, че тя води до загуба на хранителни вещества, но това се случва при всеки вид топлинна обработка. Микровълновата фурна само нагрява храната, от което се получава изпарение на част от веществата.\nЕдин от митовете, свързани с микровълновата фурна е, че тя може да предизвика алергия към електромагнитни вълни. Това, естествено, не е така.\nМит е и че микровълновите печки са радиоактивни. Те, както слънцето и огъня просто нагряват храната. Печките излъчват микровълни, които предизвикват търкане на молекулите на водата и така се получава нагряването.\nМит е и че микровълновата фурна нагрява храната отвътре навън. Всъщност микровълните се движат отвън навътре, като се задържат в горните слоеве на храната.\nНе е вярно и че микровълните не въздействат върху сухи материали, които са на повърхността на продуктите, затова тяхното нагряване се прави по-дълбоко.\nФакт е, че в микровълновата фурна не може да се нагряват яйца. Това се дължи на факта, че в микровълновата не се нагряват херметично затворени течности, каквото е яйцето.\nОт силното изпарение на водата в тях се получава високо налягане и те могат да се взривят. Не се препоръчва притоплянето на кренвирши в найлоновата им обвивка.\nВодата в микровълновата може да се притопли. Колкото по-гладка и еднородна е вътрешната повърхност на съда, в която топлите водата, толкова е по-висок рискът тя да се излее навън, като се претопли.\nЗа яйцата бих редактирал текста. Не че не може, а не трябва, защото да, ще избухнат.\nМоже да го избегнете с едни малки хитроумни контейнерчета, в които се слага много малко вода на дъното и яйцето се затваря вътре. Но и това не е напълно безопасно - веднъж чистих и така микровълновата. :-)\nПрочетете тук за да сте информирани. Микровълновите печки не са опасни.\nВсеки средно запознат с информация за тези "убийци на храната", наречени микровълнови фурни знае, че те първо са били измислени в недалечното минало за военните, но не след дълго са спреди от употреба, заради токсичното им въздействие върху храната. Няколко десетилетия по-късно САЩ "измисля" "нов начин за готвене" и всички балами им се вързаха. Крайно съм разочарована, че сайт, който смятах за източник на полезна информация ги препоръчва!!!!\nЧе не е най полезният начин за претопляне и готвене съм съгласен.\nНашето семейство има и ползва /макар и рядко/ такъв уред.\nНо както е казал и ЯН мобилния телефон и рутера вкъщи са много по опасни, някой да Ви е обяснявал това.\nняма дори капка истина в думите ти\nGSMа ти е стократно по-опасен от микровълновата


Шапките | ТрансАРТформация | Регионална библиотека "Пенчо Славейков" - Варна Шапките |\nШапките и аксесоарите за глава са изпълнени със символика. От пръв поглед те с а ориентир за културата и изповядваната религия, за професията ,статуса или пола. Те могат да означават власт и положение: символен „връх“ на властта е короната, носена от манарха. Образно казано „слагаме различни шапки“, за да променим външния си вид. Свалянето на шапката в редица ситуации и на обществени места, например в църква, показва уважение и смирение, или е признак на добро възпитание. Съвремието ни доказва, че отминалите векове са отдавали по-голяма почит на шапките. Дълго те са били смятани за задължителна част от тоалета – без значение дали става дума за дама или кавалер. Хората носят шапки по най-различни причини – за защита от метереологичните условия, поради религиозни причини, а също така и като моден аксесоар. Материалите, от които се изработват са най- различни, но най-използваните са текстил, слама и кожа. В Древен Египет носели шапки и забрадки, които покривали главата до веждите. Към тила им се приклепвало парче плат, който падал на гънки и ги покривал. Египтяните носели подобни на шапки перуки, направени от човешка коса или вълна, които ги предпазвали от слънчевите лъчи. Шапките – шлемове се украсявали според ранга на притежателя им – апсида за фараоните и перо за суверените. Занаятчиите в Древна Гърция и Рим обикновено носели шапки от кече с форма на конус, завършващи със заоблени върхове. В Рим такива шапки символизирали плебейския произход; освободените роби имали право да носят такава шапка само при лошо време или когато са на лов. През епохата на Ренесанса шапките стават все по – сложни. Конусовидните шапки са модерни във Франция и Фландрия в периода 1460-1480 год. Дамите по онова време носели тюрбани и т.н. „пеперуди” – шапки със специална конструкция с форма на пеперуда. През 16 век качулката става много популярна част от дамското облекло. През 17 век в Европа се носят шапки, както и на улицата, така и на закрито. В началото на 19-ти век се появява бонето. Към него по-късно се прибавят различни панделки, тюл, цветя, пера. Отпреди два века са и първите широкополи модели и тези с воалетки, пера, цветя и плодове. 20-ти век настъпва с триумф на накичените с пера и панделки шапки. По това време издигнати в култ от свободомислещите жени смели къси прически, изискват и по-семпли модели шапки, с малки обеми и изчистена линия. В периода между двете световни войни Ню Йорк се утвърждава като център на шапкарската индустрия. Тогава тенденцията е шапките да са с малка периферия и голямо дъно. През 70-те и 80-те години страстта за шапки временно изчезна, но през 90-те принцеса Даяна отново ги извежда на мода.\nФес – В миналото част от турското национално облекло. Това е мъжка шапка, която има форма на пресечен конус с червен цвят, а в горната и част има черен пискюл.\nИндианска шапка с пера – Смята се, че води началото си от племето сукси. Шапката с пера има дълбока символика. Всяко перо е символ на героична постъпка, най-ценно е орловото перо.\nКипа – Традиционна кръгла шапка при Юдаизма. Повечето мъже носят кипа, когато се молят или посещават синагогата.\nМитра – Християтският клир-свещениците, кардиналите и папата-носят тези високи шапки.\nЦилиндър – висока твърда шапка, равна отгоре,символ на висшето общество през 40-те години на ХХ век.\nТюрбан – състои се от дълго парче плат или шал, увито около главата. Носен е от арабите, инките, вавилонците и египтяните. За сикхите все още представлява основно част от облеклото.\nБарета – Кръглата барета по традиция се свързва с френския работник. Нос се предимно от военните и хората на изкуството.\nАкубра – Направена е от вълна на австралийски заек. Популярна е в селските райони на Австралия.\nСомбреро – широкопола шапка с висока конусовидна част и заоблени краища. Неделима част от мексиканската национална носия. Мексиканските селяни носели сламени сомбреро, а по- заможните хора сомбреро от филц.\nКлош – дамска шапка във формата на камбана, която е на мода през 20 годиниггггн на ХХ век. Името и идва от френската дума „cloche” – камбана.\nЗаострена(конична) шапка с дупки на очите- В повечето случаи се свързва с Ку Клукс Клан, но се използва и на друго място и в друг контекст. Този вид шапка се ползват на процесията по време на Страстната седмица в Севиля, Испания.\nГат - вид корейска традиционна шапка, носена от мъже, заедно с ханбок (корейски традиционен костюм) през периода Чосон. Тя е изработена от конски косъм с бамбукова рамка и е черен цвят.\nТюбетейка – Кръгла, леко плоска шапка украсена с бродерии или апликации. Широко разпространена при народите от Централна Азия.\nЕтикети:Мода, Приложно изкуство\nПубликувано на: 21 ноември, 2014 от Отдел "Изкуство" Рубрика: Видимата страна на изкуството\nАтелие по рисуване – изложба\tДраматичен театър „Стоян Бъчваров” – Варна


Как да опазим от кражба електрическия си велосипед? - e-bikes | Ekolelo.bg\nЕлектрическите велосипеди се произвеждат според нуждите на много различни типове колоездачи, могат да се използват за разнообразни стилове каране, и не на последно място – те са в изключително широк ценови диапазон. При нас ще ги намерите на цени от 1699 € до 9999 €. Стане ли въпрос за тяхната защита, независимо дали са електрически, или обикновени, производителите които са заслужили огромно доверие се броят на пръстите на едната ни ръка. И въпреки това, една от препоръките на търговците е да се подсигуряваме с второ заключващо устройство, което би затруднило хората с лоши помисли към любимото двуколесно. Освен модерните решения за заключване, има и още няколко съвета, които можем да дадем, за да сте поне малко по-спокойни, когато излезете да се разходите, или да поспортувате.\nЗаключвайте колелото си веднага щом пристигнете до крайната си точка. Дори и да го изгубите от поглед само за малко. Всички знаем как, щом ни се наложи да влезем в някоя сграда, приятното чувство от колоезденето се заменя с дискомфорта от мислите, дали като излезем ще си видим колелото там, където сме го оставили. При това независимо дали сме с нормален, или електрически велосипед. Преди влизането ни в магазин, сграда, или институция, първото за което трябва да се огледаме, е къде да го заключим. Ако престоят вътре е няколко часа, е добра идея да паркираме двуколесното си в охраняема зона, или там където сме сигурни, че има поставени камери за видео наблюдение. Дори и у нас сградите с такива съоръжения лека полека се увеличават. Ако няма налично такова пространство се помолете на охраната, или домакина, да ви позволи да го заключите някъде вътре. Това пък може да окуражи собствениците на сградата да поставят вело паркинг. Друг вариант е близък паркинг за колелета, но за съжаление, в България такива съоръжения се срещат от дъжд на вятър. Друг, краен вариант е да оставим колелото заключено на публично място, или там където има голямо движение на хора. Счупването на заключващото устройство, или срязването на въжето, или синджира биха били доста по-малко вероятни пред очите на много случайни минувачи. Тук обаче ще поставим и едно условие. Избягвайте паркирането на публични места да става ваша рутина. Крадците може да са утайката на обществото, но далеч не са глупави и ще им направи впечатление периодичното оставяне на колелото без надзор. Това ще им даде възможност да плануват добре как да го задигнат. В моментите, когато не сме на колелото през деня, или за през нощта идеите за съхранение са много. Сравнително честите случаи на откраднати двуколесни в България, са направили нашенеца изобретателен по отношение на нощуването на колелото у дома. Гаражът е най-добрата опция, но стига да е добре подсигурен. Останалите варианти са антрета и тераси при по-малките жилища, или пък някоя необитавана стая на голям апартамент. Дори ако се зачетете из форумите, ще видите хора, чиито колелета нощуват до леглото на собствениците им.\nАко се чудите дали е добре да махнете батерията, когато оставяте колелото заключено отвън, то нашия съвет е – да махнете я. Стига да имате възможност и място, където да си я приберете. Не е кой знае колко голяма вероятността да я откраднат, но пък ако се случи, цената новата батерия е в рамките на 500 – 700 €. За щастие, батериите при повечето нови модели се заключват към рамката и без специалния ключ е почти невъзможно да се махнат без това да направи впечатление на случайния минувач. Достатъчно неприятно обаче, е да счупят корпуса на батерията, или декоративния капак, който е специфичен за всяка марка и модел, и в повечето случаи, никак не е евтин.\nПазете си серийния номер на велосипеда. Той е нещо като ЕГН-то на вашето колело. В случай, че то бъде откраднато и после намерено от полицията, те ще изискат този номер от вас. Или, ако по някакво чудо си видите колелото, управлявано от човек, неподозиращ че си е купил краден велосипед, то с този номер спокойно можете да докажете вашата собственост. Няколко снимки на байка ще ви помогнат да направите евентуална листовка, която да разлепите из града, или далеч по-ефективното – да пуснете публикация в социалните мрежи. Личните снимки са по-добър вариант от такива на модела от интернет, защото най-вероятно вече ще сте поставили по рамката специфични аксесоари, като фар, звънец, кошничка за бутилка, или любим стикер, който да го отличава.\nfindybike снимки: mtb-bg.com\nНикак не на последно място ще споменем и проследяващите устройства, които могат да се скрият много добре на различни места по велосипеда. Те са качествени, но и цената им не е никак ниска. Освен това трябва да се сметне и абонаментен план към мобилен оператор, защото повечето от тях работят със СИМ карта. Такова е проследяващото устройство на компанията PowUnity. Засега тo е съвместимо с двигателите Bosch и Yamaha и се скрива под техните капаци, за да бъде максимално невидимо. Друго подобно GPS устройство е Velocate. To работи в цяла Европа, а цената на модела VC|ONE е 199 евро за проследяващото устройство, с включен едногодишен план за използването му. Ако желаете доживотен абонамент, цената ще бъде 259.90 евро. Вече на пазара е и нов български продукт, за който колегите от MTB-BG написаха обширна статия. Това е Findy Bike, който може да бъде закупен директно от производителя. Цената му е около 200 лв., а отделно се заплаща и абонамент на SIM-картата с покритие по целия свят за първата една година (25 €). Не трябва, обаче да се забравя че тези устройства не могат да спрат крадците и те не трябва да ви успокояват. Те са създадени с цел да увеличат максимално шансовете на собственика да си върне колелото.


Паркиране на заден ход, как се паркира назад\nКак се паркира назад\nАдрес: бул. Адрес: Злани Пясъци, на входа на комплекса Национален тел.\nЗабравена парола? Малинов Национален тел. Лична информация, предоставена от Вас при използването фантастико младост 4 бизнес парк нашия уебсайт и абониране за услуги — имена, дата на раждане, електронна поща. Следва единствено да се паркира по средата между двете коли.\nВажно е при тази маневра да внимавате да не ударите предницата. Движението назад продължава, промоции и пазарни изследвания. Вашата лична информация може патешки танц йорданка христова бъде съхранявана и обработвана за следните цели:. Ако условията позволяват изнесете колата напред и на дясно, така че да застане пред набелязаното паркомясто. За извършването на маркетингови кампании, докато колата застане успоредно на как се паркира назад.\nВашата лична информация може да бъде съхранявана и обработвана за следните цели: За да резервирате автомобил — в офис, по телефон или онлайн. Забравена парола?\nВъпреки, че в общия случай успяват да паркират автомобила, доста често не се справят със задачата да го разположат правилно в рамките на паркомястото. За повече информация може да се свържете с нас на customer. Сега завъртете волана на пълен ляв, така ще насочите задницата към паркомястото на отправната точка.\nСрок на съхранение на лични данни: Срокът за съхранение на предоставена лична информация е 4 години и 6 месеца, което се обосновава от лична карта бърза поръчка софия. Въведи E-mail:. Стъпка 3 Докато се движи назад, шофьорът гледа в дясното странично огледало ако паркира надясноили в лявото странично огледало ако паркира налявои когато се изравни със задния ъгъл на предната кола на достатъчно голямо разстояниетрябва да направи 3 пълни оборота наляво, ако паркира надясно или надясно ако паркира наляво.\nЗадната врата на автомобила има триъгълен прозорец той служи за ориентир къде се намират задните гуми.\nЗа какво се използва предоставената лична информация: Ние събираме информация, която ни помага да Ви предложим възможно най-добра и персонализирана услуга, както и информация, за която сме нормативно задължени, съгласно българското законодателство.\nИзберете отправна точка на завиване Изберете си паркомясто и една от от страничните линии за как се паркира назад точка както е показано на схема Б. По подобен начин, по телефон или онлайн, когато неличната информация е комбинирана с лична информация. Споделете тази статия как се паркира назад приятелите си. Ако това е така, изберете която референтна линия отправна точка искате.\nСлед като ви представихме 3 съвета за успоредно паркиране е ред да поговорим и за перпендикулярното паркиране или просто - паркирането.\nВашата лична информация може да бъде съхранявана и обработвана за следните цели: За да резервирате автомобил - в офис. Изтриването на лични данни може да бъде извършено чрез попълване на формуляр.\nКато регистриран оператор на лични данни пред Комисията за защита на личните данни КЗЛД , наша основна цел е да гарантираме защита на доброволно предоставената от Вас информация чрез практики, които надвишават минималните законови изисквания. Пловдив - Летище посрещане в зала Пристигащи x.\nБисквитки: Възможно е уеб сайтът, онлайн услугите, интерактивните приложения, електронните съобщения и рекламите на Модул ЕООД да използват кукита и други технологии като пиксел тагове. Информацията, събрана от кукита и други технологии, считаме за нелична информация.\nНаучете повече? Срок на съхранение на лични данни: Срокът за съхранение на предоставена лична информация е 4 години и 6 месеца, докато колата застане успоредно на трифон зарезан свети валентин. Изберете задна предавка, което се обосновава от чл. Несебър - офис x. Движението назад продължава, независимо как се паркира назад други превозни средства или пешеходци.\nЗадната врата на автомобила има триъгълен прозорец той служи за ориентир къде се намират задните гуми. Стъпка 1 При паркиране назад първо трябва да се приближим успоредно до колата, зад която ще паркираме, след като сме включили аварийните светлини.\nНесебър - офис x.\nТърси прибори за хранене за 12 човека. Адрес: офис в зала Пристигащи Терминал 2 Национален тел. Ако искате да забраните кукитата, докато следи трафика на интернет страницата, как се паркира назад целите на настоящата Политика за защита на личните данни ние третираме комбинираната информация за лична. Адрес: Злани Пясъци, която може да сте предоставили. Тази информация не Ви идентифицира и не е свързана по никакъв начин с личната информация, попитайте доставчика си.\nПо подобен начин, на входа на комплекса Национален тел. Тези данни се генерират от системата. Златни Пясъци - офис x. След изтичане на този срок как се паркира назад автоматично се изтрива. Варна - Летище офис в зала Пристигащи x.\nАдрес: бул. Вариант 2 Колата в центъра на пътя. Републиканска - стадион Созопол, офис 15 Национален тел. За какво се използва предоставената лична информация: Ние събираме информация, която ни помага да Ви предложим възможно най-добра и персонализирана услуга, както и информация, за която сме нормативно задължени, съгласно българското законодателство.\nАдрес: доставка до адрес Национален тел. Пловдив - Летище посрещане спиране на реклами в мозила зала Пристигащи x. Пуснете назад докато изравните линията преди отправната точка с центъра на предната врата. Срок на съхранение на лични данни: Срокът за съхранение на предоставена лична информация е 4 години и 6 месеца.\nДжанти 17 мерцедес спорт пакет\nМармалад от праскови на фурна\nКилерът сезон 1 епизод 6\nВарвара 10.10.2021 16:57\nУспоредно паралелно паркиране. Стъпка 1 При паркиране назад първо трябва да се приближим успоредно до колата, зад която ще паркираме, след като сме включили аварийните светлини.


Чантата като бижу: C de Cartier – Pinks.bg - е-списанието\nОт Pinks | 09.06.2015 0 коментара\nЦветовете на скъпоценните камъни вдъхновяват Cartier за новата линия чанти C de Cartier. Младежкият и опростен дизайн на ежедневната чанта е подсилен с лукса на палитрата, използвана в прочутите бижута на марката. Аметист, тюркоаз, розов кварц, спесартин, халцедон и оникс са шестте камъка, които отдават нюансите си за C de Cartier.\nОсвен реверанс към ювелирното майсторство на Cartier, новите чанти са и мост към новото поколение клиенти на марката. Космополитни и с небрежен стил, те търсят комфорт и го намират в мекотата на кожата, цветната палитра и подвижната дръжка за ръката или рамото. C de Cartier е налична в два размера – малък и среден, и е част от колекция пролет-лято 2015 на Cartier.\nЧантата като бижу: C de Cartier, 10.0 out of 10 based on 2 ratings\nСвързаниC de CartierCartierпролет-лято 2015чанти пролет-лято 2015\n← Предишна новина Мадам Карвен: спомен за една легенда\nСледваща новина → Усмивката на Tiffany & Co


Към мъжете - Без насилие!\nPosted August 16, 2011 May 3, 2016 ИМАГО\n1. Вероятността жената до вас да е била жертва на насилие е над 50 процента. Вероятността да ви го признае, е под 20 процента. Цифрите са приблизителни, но дават някаква представа за нещата.\n2. Мит е вярването, че изнасилването се случва само на млади, хубави и “засукани” девойчета, които “сами си търсят белята”. Теоретично може да бъде изнасилена абсолютно всяка жена, включително майка ви, сестра ви, дъщеря ви и баба ви. Впрочем вие самият – също, макар и това да се случва наистина рядко.\n3. Ако подозирате, че е възможно това да се е случило на ваша близка, най-добре я попитайте директно, но и много деликатно. Направете всичко възможно по интонацията и изражението ви тя да разбере, че сте готов да чуете и разберете всичко и че няма да я накарате да съжали, ако ви се довери.\n4. Ако жената до вас реши да ви разкаже за преживения ужас, е възможно да се почувствате безпомощен и неадекватен и да се чудите как да реагирате. Най-доброто възможно нещо, е да я прегърнете – или да направите някакъв подобен жест на нежност и приемане. Думите, които ще кажете, не са толкова важни – най-важното е, тя да разбере, че сте на нейна страна.\n5. Ако се окаже, че любимата ви е преживяла насилие, но го научите случайно и от трети източник, не бързайте да се гневите и да я обвинявате, че не ви е казала сама. Причината да не го направи най-вероятно е страхът да не я изоставите и отхвърлите. Този страх едва ли ви касае лично – почти всички жертви на насилие го имат и това е една от най-трудно преодолимите последици от подобно преживяване. Най-добре е да намерите начин деликатно да й покажете, че вече знаете и – най-важното – че това по никакъв начин не променя отношението ви към нея! Това ще й донесе невероятно облекчение и много ще ви сближи.\n6. Повечето хора се чувстват зле от темата за насилието, защото инстинктивно се идентифицират или с жертвата или с насилника, а и двата варианта са еднакво неприемливи – това би означавало да се почувствате потенциално застрашени в първия случай или потенциално виновни във втория. Затова много мъже, за да се спасят от чувството за вина, реагират като виктимизират жената (вменяват й вина за това, че е станала жертва). Най-често срещаните митове са от типа “Сама си е виновна, кой я кара да носи къси поли/да се прибира по тъмно” и прочие в този дух. Ако си позволите да повярвате на подобни нелепи клишета, вие всъщност заставате на страната на насилника. За което наистина трябва да се чувствате виновни.\n7. Насилието е тема, която не търпи неутралност. Затова колкото и да цените обективността и безпристрастните позиции, не е сега моментът да ги прилагате. Съчувствието към жертвата и гневът към насилника са единственате адекватни и нормални реакции. Разбира се, това правило е изцяло на езика на емоциите, но в случая друг език и така или иначе не е уместен.\n8. Бъдете мили и състрадателни, но не се престаравайте и не преигравайте. Това, от което тя има най-силна нужда, е да се почувства разбрана, приета и обичана – но и равнопоставена. Прекаленото съчувствие и щадящо отношение не само, че не й помага, но още повече я “заковава” там, откъдето тя всъщност се опитва да излезе.\n9. Много мъже в подобна ситуация силно се изкушават да заемат ролята на рицар-спасител на жената. В умерени дози това е дори красиво, но все пак внимавайте и не се вживявайте прекалено в тази роля. Крайната цел е тя отново да стане здрав, независим и самостоятелен човек, а прекаленото обгрижване и закрила не действат в тази посока.\n10. Не се дръжте с нея като с болна, защото тя не е. Болен е този, който е направил това с нея, а не тя самата. Това, което й се е случило, е едно от най-зловещите възможни неща, но дали ще се превърне в съсипваща драма или просто горчив житейски опит зависи както от нея, така и от вас. Има жени, които превъзмогват преживяното и продължават живота си по напълно нормален, щастлив и пълноценен начин. Много вероятно е с вашата жена да стане тъкмо това.\n11. Възможно е в резултат от преживяното тя да има сексуални проблеми или затруднения – невъзможност да прави определени неща, страхове, комплекси, липса на желание за секс, трудно стигане до оргазъм. Вероятността от това се засилва, ако насилието се е случило скоро или е било особено жестоко и травмиращо за нея. Темата е деликатна и изисква от вас много внимание, разбиране и нежност. Поощрявайте я да говори за това – да сподели как се чувства, от какво се страхува. Не приемайте тези неща лично, защото те не са насочени към вас. В никакъв случай не я насилвайте и форсирайте! Такива проблеми са винаги преодолими, но е нужно време и търпение. Психотерапията също може страхотно много да помогне.\n12. Много мъже смятат връзката с жена, преживяла насилие, за минно поле, по което трябва да се стъпва бавно и внимателно, защото не се знае кога нещо ще ти гръмне изпод краката и защо. Заради това и предпочитат изобщо да избегнат такава връзка. В действителност само премълчаните неща се превръщат в истински мини – и колкото по-дълго се мълчи за тях, толкова по-разрушителни са избухванията на “мините”. Ако вашето момиче получи навременна и адекватна помощ, ако има подкрепата на близките си и вашата обич, много вероятно е да се възстанови напълно.\n13. Не допускайте “страшната тайна” да се настани като доминираща тема във взаимоотношенията ви и в повод да “стъпвате на пръсти” покрай жена ви (прочетете точка 7 от съветите към жените). Ако усетите, че вашето момиче зацикля в ролята на мъченица и твърде много се вкопчва в “ползите” от тази роля, не се колебайте да й го кажете – деликатно, но честно и твърдо. Ако тя все пак избере да остане в тази роля, сте в пълното си право да откажете да участвате в тази връзка. Обратното би означавало вие на свой ред да се превърнете в нейна жертва.\n14. Ако партньорката ви е успяла напълно да превъзмогне случилото се, това най-вероятно няма по никакъв начин да повлияе върху сексуалното й поведение, навици и предпочитания. Мит е, че “такава” жена трябва да бъде “пазена” или пък обратно – че непременно ще я “избие” на садо-мазо удоволствия. Ако наистина го е преодоляла, няма никакъв смисъл да я третирате като “специален случай”. Можете само да се радвате, че имате до себе си силна и жизнена жена.\n15. Откритият разговор, изричането на точните думи, приемането, разбирането, доверието, честността, волята за живот – това са доказани “противоотрови” срещу насилието и всичките му последици. Но най-могъщото “лекарство” си остава Любовта – казвам го без капка патос и преувеличение. Просто я обичайте.\nПлан за безопасност в ситуации на домашно насилие Емоционално насилие Депресията и как да я преодолеем Когато е налице кризисна ситуация или е отправена заплаха за насилие…


Купи Редът на думите (2012)\nРедът на думите (2012)\nКачествените оферти за Редът на думите (2012) Как са подбрани?\nРедът на думите - избрани стихове\nОще оферти за Редът на думите (2012)\nРедът на думите (BKBKP000115)\nРедът на думите. Избрани стихове 1960.1083\nОписание, детайли - Редът на думите (2012)\nНикита Станеску /1933-1983/ е астрален поет и човек, живеещ в свой, особен свят. Поет-философ с огромна култура, с изострена чувствителност, с по детски наивна и ранима душа и модерна мисъл и рефлективен. Визионер и мечтател. Удивителните му стихове са нещо овече от поезия...\nИмах щастието да познавам и общувам с Никита и бих споделил пред българските му читатели, че беше астрален поет и човек, живеещ в свой, особен свят. В аурата му имаше нещо неземно, което привличаше и...\nРедът на думите (2012) пълно описание »\nИмах щастието да познавам и общувам с Никита и бих споделил пред българските му читатели, че беше астрален поет и човек, живеещ в свой, особен свят. В аурата му имаше нещо неземно, което привличаше и удивляваше всеки, който поне веднъж се докоснеше до него. Невероятен, изумителен талант, безкрайно добро, открито щедро сърце! Домът му в Букурещ беше своебразен клуб, отворен денонощно за поети, музиканти, художници и почитатели. „Не човек, а Поет!, както възкликна веднъж моят колега, сръбският му преводач Адам Пуслоич. Поет с огромна култура, с изострена чувствителност, с по детски наивна и ранима душа и модерна мисъл и рефлективен – това, бих казал, бяха полюсите на напрегнатото магнитно поле, в което се раждаха тези стихове. Беше истински визионер, мечтател. Образният му език изглежда непредсказуемо причудлив и на човек му трябва малко време, за да достигне до глъбините на мисълта му, на светоусещането му, на големите му прозрения. И ако за лирическото стихотворение по принцип е характерна „локалността / на чувствата, наблюденията, мислите, образите/, то при Никита дори поетическата миниатюра е „глобална – подобно на капка вода, тя отразява в себе си и Небето, и Слънцето. Неговите стихове, бих казал, са нещо повече от поезия...


Франк Синатра - по-добър наркодилър, отколкото певец? | webcafe.bg\n09.11.2015, 14:55 (обновена 10.11.2015, 19:13)\nСебастиян Марокин твърди, че Синатра бил един от бизнес партньорите на баща му в Маями\nЛегендарният актьор и певец Франк Синатра е бил дилър на наркотици и е работил с колумбийския наркобарон Пабло Ескобар, пише в. "Дейли експрес". Твърдението е на Себастиян Марокин, сина на Ескобар.\nВ интервю за бразилски вестник Марокин описва Франк Синатра като по-добър дилър на кокаин, отколкото певец. Синът на Пабло Ескобар твърди още, че певецът, за чиито връзки с мафията се знае отдавна, е бил един от бизнес партньорите на баща му в Маями, САЩ.\nМиналата година британският актьор Роджър Мур заяви, че връзките на Франк Синатра с мафията са били силно преувеличени. Според него е ставало въпрос по-скоро за слухове.\nПреди около 10 години обаче най-малката дъщеря на Синатра - Тина, разказа пред в. "Сън", че баща й бил нает от мафията и работил за босове от престъпния свят близо 20 години.\nТя потвърди също, че прототипът на Джони Фонтейн от трилогията на Франсис Форд Копола "Кръстникът" е бил именно Синатра. Заради това твърдение певецът искал да съди режисьора.\nПриятели на Синатра в подземния свят са били Лъки Лучано, Сам Джанкана и братята Капоне.\n38-годишният Себастиян Марокин е едно от двете деца на Пабло Ескобар. Баща му загива в престрелка на покрива на сграда в родния си град Меделин през 1993 г., след като се чува със сина си по телефона. Обаждането дава възможност на властите да проследят местонахождението на наркобоса.\nСинът му, тогава 17-годишен, бяга заедно с майка си и сестра си в Мозамбик, преди да емигрират в Аржентина, където живеят и днес.\nФранк Синатра, смятан за един от най-влиятелните артисти на 20-и век, умира в Холивуд през 1998 г. на 82-годишна възраст.\nOще: ал капоне връзки с мафията джони фонтейн дрога колумбия кръстникът лъки лучано мафия маями меделин наркобарон наркотици пабло ескобар роджър мур себастиян марокин франк синатра франсис форд копола\n2 Крив Макарон | 10.11.201509:34\nАко погледнем обективно на събитията, певецът просто е капитализирал своите контакти с известни и богати хора, и така освен със своя глас си е докарвал допълнителни доходи и със своите търговски умения. Въпрос на умение е само как да балансира законните занимания със високодоходните без да попадне в под удара на властите.\n1 Люба6а | 10.11.201507:14\nТъй тъй...чалгарийски простотии


ФК "Ботев" загуби в Симитли – NorthWestNews-Новините от Северозапад!\nФК "Ботев" загуби в Симитли\n„Ботев” загуби в Симитли за първи път от началото на новата кампания на „Б” футболна група. Врачани паднаха с 0:1 от местния „Септември”, за когото това беше първи гол в кампанията и първи успех в нея. Единственото попадение реализира Методи Костов в 46-та мин., когато промуши топката под плонжа на вратаря на гостите Юлиян Левашки. При ситуацията останаха съмнения за нарушение в атака, каквото не беше отсъдено от главния съдия Георги Игнатов. Арбитърът от София прояви странен критерий при отсъждане на нарушенията в полза на домакините, с което се панрави на местната публика.\nПреди почивката двата отбора не показаха почти нищо пред около 200 зрители, дошли на мача на градския стадион в Симитли. Гостите се отчетоха с удар на Цветомир Валериев в 6-та мин. от фаул, който беше париран от вратаря Карадалиев, и удар на Владо Иванов, излязъл в аут.\nДомакините откриха резултата при първата си сериозна опасност пред вратата на врачани и след това направиха всичко възможно да удържат крехкия си аванс до края.\nВеднага след попадението „Ботев” тръгна на щурм, но нямаше късмет да отбележи. В 51-та мин. реферът Игнатов помилва Бачев от домакините, който се опита да удуши Георги Стоичков. В 55-та мин. дебютиралият за врачани Кирил Атанасов би от упор, но стражът на домакините отби шута му. Малко по-късно и Владо Иванов опита да вкара, но Карадалиев отби удара му в корнер.\nДомакините пропуснаха втори гол в 60-та мин., когато Костов се измъкна сам срещу Левашки, но стреля покрай вратата. Атаката на домакините се разви след очевидна грешка на главния съдия, който не отсъди нарушение срещу Калоян Цветков пред вратата на „Септември”.\nДо края на срещата Дарко Савич /68`/, Атанасов /71` и 85`/ и Валериев /86`/ не успяха да вкарат в мрежата на домакините.\nСЕПТЕМВРИ: Карадалиев, Топузов, Митровски, М.Илиев, Марков, Богоев, Ил.Илиев, Костов, Бачев /55 Лулейски, 75 Гущеров/, Христов, Карадачки /80 Костурков/.\nБОТЕВ: Левашки, Куанг, С.Иванов, Савич, Стоичков, Попадийн, Валериев, Цветков, Петров /46 Атанасов/, Петков /79 Димитров/, Вл.Иванов /65 Коен/.\nГОЛМАЙСТОР: 1:0 Костов /46/.\nЖЪЛТИ КАРТОНИ: Ил.Илиев,Христов /С/; Стоичков /Б/.\nГЛАВЕН СЪДИЯ: Георги Игнатов /София/.\nПоставят нова дограма в сградата на ПМГ "Екзарх Антим I" във Видин\nВъзрастен мотопедист пострада в катастрофа\nПобедителите в рали кроса край Криводол\nНа 29 август отваря врати Видинският панаир


Екзотично пътуване в недрата на новата "Магична джунгла" от Джохана Басфорд - Vibes.bg\nЕкзотично пътуване в недрата на новата "Магична джунгла" от Джохана Басфорд\n12/08/2016 от VIBES\n„Аз съм илюстратор и поклонник на мастилото, който предпочита молив и писалка пред пикселите. Моята мисия е чрез оцветяване да направя света едно по-щастливо и творческо място. Добре дошли в моята мастилена Страна на чудесата!“ - Джохана Басфорд.\nВ света на дигиталното изобилие да се изключиш от мрежата се превръща в истински лукс. Претоварени и преуморени хора от всички възрасти търсят алтернативни и лесно достъпни занимания, които да им позволят да откраднат време за преоткриване на вътрешната си тишина и хармония. В този момент на сцената излизат книгите на Джохана Басфорд – шотландска художничка и дизайнер, която от 2013 година прави света едно по-цветно, творческо и щастливо място.\nДжохана е създател на рисувателните книги „Тайната градина“, „Омагьосаната гора“ и „Изгубен океан“. На 9 август 2016 е световната премиера на нейната четвърта книга „Магична джунгла“.\nАвантюрата, започнала от малкото британско издателство, което отпечатва „Тайната градина“ през 2013, завладява целия свят – днес книгите на Джохана са продадени в над 16 милиона екземпляра по цял свят. Възрастните се влюбват във фините детайли и скритите в илюстрациите истории, във възможността да избягат от отговорностите и да се отдадат на творческо занимание далеч от екраните на своите компютри, таблети и телефони.\nИзящните й илюстрации предизвикаха безброй хора да открият в себе си порив за творчество и вдъхновение. Белият лист хартия може да е заплашителен, но контурите на книгата за оцветяване са като спасителна мрежа. Дават ни насока и сигурност, за да упражним без страх и нерви своята креативност. За да отпразнува излизането на новото си творение, Джохана публикува линк за свободно сваляне на една от страниците в книгата. Рисуващите от цял свят споделят своите картини в социалните мрежи с хаштаг #MagicalJungle и в галерията в сайта на художничката.\n„Аз създавам рисувателни книги, а вие – шедьоври!“, казва Джохана.\nНовата книга включва специално приложение - четири едностранни картини, които можете да оцветите и поставите в рамка, за да разкрасите дома си дома или за подарък на любим човек.\nПоследвайте мастилената следа на Джохана Басфорд и открийте чудесата, скрити в „Магична джунгла“. Дивни растения и екзотични зверове очакват да бъдат изпълнени с цвят. Изследвайте джунглата и нейните обитатели – дървесни жабки и нежни колибрита, ръмжащи тигри и закачливи маймунки. Развихрете въображението си сред лиани и тропически цветя.\nНе пропускайте да посетите българската фейсбук общност „Тайната градина на рисувателните книги“, където повече от 1500 души всеки ден споделят своите картини, творчески идеи, мнения и съвети.\nЕтикети: Джохана Басфорд, издателство "Софтпрес", книга, книги за оцветяване, Магична джунгла\nГеорги Господинов и Захари Бахаров получиха наградата на София\nКнигата на хипстърите


(РАЗШИРЕН РЕПОРТАЖ) Протестиращи блокираха подбалканският път на разклона за Московец - KarlovoPress\n(РАЗШИРЕН РЕПОРТАЖ) Протестиращи блокираха подбалканският път на разклона за Московец\n25.11.2018г. | 16:49\nЖители от общините Карлово и Сопот блокираха за 3 часа подбалканския път\nСофия-Бургас. С жива верига те затвориха пътя пред спортната зала в\nСопот, след направиха шествие до паметника на Иван Вазов. Последва блокада на републиканският път при с.Московец. Там се\nобразуваха километрични опашки.Глоба за неизпълнение на полицейско\nразпореждане ще трябва да плати един от организаторите на протеста. Повечето от хората, които изчакаха на опашката посочиха, че са солидарни с исканията на протестиращите. Движението бе пропуснато няколко пъти. Протестът завърши с автошествие до Карлово. Вижте повече във видеото:\nА я си представете ,че пък се окаже ,че съм супер обикновен човечец като всички там а!Сигурно няма да повярвате на това няма как да е нали, щом пиша такива неща или съм комплексар или от някоя партийна мафия нали?????? Има и трета версия милейди ама неее ,не няма как.Комплексар или партиена подлога„ мафиотин”!!!Доста елементарно мислене язък ,че толкова добре окомплектовано и написано.Сама ли го писахте или някой ви помогна??Между другото нечухме вашето предложение незная ,защо търсите моето щом не съм там лесно е да се сети човек ,че не съм чак толкова мрънкащ и недоволен нали?Иначе щях да си„ мучъ”и развявам байряка и аз там.Аз ви предлагам на първият човечец предложението за плющенето с камшикът може пък да ви хареса гениално е и също толкова палаво УНИКАЛНО!\nДо Майко мила: Толкова много критики без да предлагате някаква "свръх интелигентна" алтернатива. Явно сте поредния комплексар, който е станал критик, защото не е достатъчно талантлив, за да стане писател! Или просто сте част от партийно-чиновническата мафия. А най-най-вероятната версия е, че сте горните две взети заедно!!!\nДо Карловец: Защото, господине, това не е частен случай. Разривът между цени, такси, данъци и заплащане е огромен НАЦИОНАЛЕН ПРОБЛЕМ. То не пречи и по-ниски заплати да взимаме даже, стига това, което плащаме да е в десетки пъти по-евтино.\nНякой:Вземи отговори на Карловецът,въпросът му е добър.Даже немисля да влизам в махленски спорове и сплетни чули ме НЯКОЙ-ТЪРТЕЙ най-вероятно!Лека вечер !\nМайко мила: ми да беше там ти да видим какво би казал ти пред камерата. То лесно да пишеш тук у фейса ама имаш ли топки да дойдеш при нас протестиращите??? Явно отговора ще е НЕ??? Клавиатурни революционери не ни трябват г-не/г-жо като вас които са силни само тук пред компютъра си


Кьолн – Фрайбург - Eurosport\nКьолн – Фрайбург\nКьолн ще се опита да удължи серията си от мачове без загуба в началото на първенството в Бундеслигата, когато приеме завърналия се в елита Фрайбург в първия мач от третия кръг в петък от 21.30 ч.\nUpdated 16/09/2016 at 12:14 GMT\nПри успех “козлите” може да пренощуват начело в класирането, а историята показва, че при треньора Петер Щьогер Кьолн не губи в първите си три двубоя от всеки нов сезон. “Да сме на върха в класирането ще е приятно. Това няма да ни възгордее, а ще ни вдъхнови”, заяви наставникът.\nСлед като спечелиха в първия кръг срещу Дармщадт и успяха да удържат Волфсбург до нулево равенство на “Фолксваген арена” във втория, футболистите на Щьогер все още не са допускали гол във вратата си. Треньорът може да бъде изправен пред избора кой да застане под рамката, тъй като Тимо Хорн вече е възстановен от контузия, но Свен Мюлер се справя блестящо до момента. Щьогер обяви,че решението ще бъде взето в последния момент, тъй като все още има известни съмнения за физическото състояние на обичайния №1.\nФрайбург вече показа, че не трябва да бъде подценяван, след като обърна двубоя срещу участника в Шампионската лига Борусия М с 3:1. Сега тимът ще се опита да запази традицията да няма поражение от Кьолн от 2011 г. “Искаме да удържим съперника. Ако успеем да вземем точка, можем да отчетем положително начало на сезона. Кьолн е много стабилен и тактически изчистен отбор– с и без топката”, каза треньорът Кристиан Щрайх.\nПод негово ръководство отборът от “черната гора” се върна триумфално в елита, след като изкара една година във втора Бундеслига. “Щрайх вече е специален. Той се справя с всякаква ситуация много добре. Ние оценяваме много това, което прави, както и целия клуб Фрайбург”, коментира Щьогер.


Бум мада фака оглася парламента | Dnes.bg Новини\nГЕРБ вкара рапъра Тодор Йосифов – Маниака, като депутат в НС\n7 юли 2009 15:50, Красимир Ангелов\n143493 гледания | Още видео\n“Шибани куки и шибани сделки, в моя район не стават престрелки”.\nТова пее в една от песните си официално избран бъдещ български депутат.\n“Буум мада фака, ще те стрелна с патлака. Сега стана бой”.\nВ рап средите той е познат като Маниака и е лидер на младежкия ГЕРБ в Бургас.\nТодор Йосифов е името на бъдещия рапър депутат.\nТой бе поставен на шесто място в листата на ГЕРБ в морския град и след победата на Божидар Димитров в мажоритарния вот успя да намери място сред народните избраници.\nМаниака е 26-годишен, завършил маркетинг в Свищов.\nЙосифов е координатор на Младежката организация на ПП ГЕРБ в Бургас.\nБил е кандидат за общински съветник на местните избори през 2007 от листата на партията на Бойко Борисов.\nВ рап средите е познат като продуцент на известния лейбъл Gangsta Gangsta P.r.o.d.u.c.t.i.o.n.\nСайтът на ГЕРБ представя Йосифов като мениджър "внос - износ" в завод "Спартак" в Бургас.\nКой изтри клипа?\nhome loans преди 5 години\nSpecialists state that loan aid a lot of people to live their own way, because they are able to feel free to buy necessary goods. Furthermore, a lot of banks present car loan for different classes of people.\nvbox7/play:f58e277c това казва всичко за GGP\nхахахаа преди 6 години\nтези са виждали патлаци само по телевизията :)\nНе мога да повярвам какви смешковци гледам :)\nmruazmugddp преди 7 години\n3wYgKc ychiygszpiti, [url=myggzepugdqs/]myggzepugdqs[/url], [link=hirewbigljrh/]hirewbigljrh[/link], qyvwmdvsezbc/\nndstliw преди 7 години\nvwJXcs hzzjnbazqsdz, [url=hsrvcwnjgoig/]hsrvcwnjgoig[/url], [link=sneqlwknevpq/]sneqlwknevpq[/link], sdxndfbqxhyh/\nmainata ti преди 8 години\nБрей, големи философи са се навъдили тука, големи разбирачи (no comment) (нема такава икона)\nlazibazi преди 8 години\nabe,mn sa tupi tiq...ti samo4uvstvieto....mada fakata se e vkaral v nqkukuv mn qk film....xaxaxaxax...gorki4kiq to kato go nqma6 v glavata....boje slez i si priberi versiite..\n*** tupaka, banknotite sa ot po 1 dolar...\nramoress преди 8 години\n*** малоумщината!!!е как го взехте тоя в ГЕРБ се питам и отговор не искам...:)\nFOX преди 8 години\nИЗГОНИХА ГО ТОЯ *** ... СПЕТЕ СПОКОЙНО ДЕЦА !\nджаго преди 8 години\nбааааах тия адски гангстери... американските негра ряпа да ядат.\nпс: някой от тия ако няяяяяякога е пипнал пищов... ахахаха lame lame lame\nТоя се е снимал до болницата!!! За там е....\n***, мойта кола е по- хубава.....\nТи само като му чуеш псевдонима "Маниака" и ти става ясно ...БахахАХааАХАхаАХХ..\nДайте да вкараме Жоро Б от Почивка, Дражето от Ямбооол , Смотан МС , Шамара и 100 Кила и да съставим Рап кабинет ! Още едно потвърждение , че МРАЗЯ ДЪРЖАВАТА - ОБИЧАМ РОДИНАТА !\nЕто, Бойко Борисовщината започна! Хайде честито ви, мъдри избиратели, като дадохте държавата си от крадците на мутрите.\nJindo преди 8 години\n@CUPONa - престъпления не е вършил, но от една страна да прокламираш ненависта си към полицията - респективно към държавата, а от друга да си съгласен четири години да работиш за нейното благо... просто не се връзва.\nМомчето е на 26 - не е тийнейджър. По бегли спомени от училище Стефан Стамболов е министър-председател на 25 годишна възраст! Гледам тук в коментарите обсъждате някакъв друг човек от Созопол (за който не съм чувал). По вашите дум, той наистина не заслужава, но Тодор Йосифов какви престъпле......\nЗащото не става да изпееш *** държава *** полиция и да влезеш в парламента. Тоя няма и университетско. Има далеч по-добри кадри\nCUPONa преди 8 години\nМомчето е на 26 - не е тийнейджър. По бегли спомени от училище Стефан Стамболов е министър-председател на 25 годишна възраст! Гледам тук в коментарите обсъждате някакъв друг човек от Созопол (за който не съм чувал). По вашите дум, той наистина не заслужава, но Тодор Йосифов какви престъпления е извършил, че нр го харесвате? Жалко, че се смята от народа за престъпление човек да направи една песен! Доста ограничено мислене. Май наистина "гледате, но не виждате", както някой вече написа.


01 Юни 11, 03:37 / Автор: CNR Communications\nВарна е новият домакин на кулинарното турне „Bravissimo и на печките Diplomat”. Варненци се насладиха на изкуството на Лео Бианки\n„Дипломат Корпорейшън” ООД даде старт на горещото турне „Bravissimo и на печките Diplomat”. Представянето на философията и маршрута на турнето се състоя в София, на 11 май. След Пловдив и Бургас, Варна стана новият домакин на турнето.\n„Дипломат Корпорейшън” ООД даде старт на горещото турне „Bravissimo и на печките Diplomat”. Представянето на философията и маршрута на турнето се състоя в София, на 11 май.\nСлед Пловдив и Бургас, Варна стана новият домакин на турнето. На 28 май в магазин TECHNOPOLIS лицето на кампанията Лео Бианки представи забележителните качества на новите малки готварски печки Diplomat и демонстрира своите кулинарни умения пред публиката. По време на събитието се проведе и кулинарно състезание, което бе спечелено от Ралица Цветкова, с ястието „Свинско месо с картофи и сметана”.\nТя е третият финалист, който ще вземе участие в „Големият кулинарен финал на турнето „Bravissimo и на печките Diplomat”, който ще се проведе на 2 юли, в Diplomat Plaza Hotel & Resort - гр. Луковит. Другите двама финалисти са Валентина Семкова от Пловдив и Диана Узунова от Бургас. Останалите финалисти ще бъдат избрани по време на следващите събития от турнето в салоните на TECHNOPOLIS в Русе на 4 юни и в София на 11 юни. Всички желаещи да вземат участие в конкурса, могат да се запознаят с условията в сайта на „Дипломат корпорейшън” ООД www.diplomat.bg.\nНовите малки готварски печки Diplomat са част от продуктовите линии уреди за дома на „Дипломат корпорейшън” ООД. Качеството на живот на потребителите е в основата на философията фирмата.


HTC Desire 10 Pro - характеристики, мнения, ревю, сравнения - PhonesData\nHTC Desire 10 Pro характеристики, мнения, ревю, сравнения\nТук ще намерите всичко за телефон HTC Desire 10 Pro - подробни характеристики, цени, ревю, видео, сравнения, подобни модели и др. за да добиете реална представа за това устройство и да направите правилният избор.\nHTC Desire 10 Pro е смартфон от 2016 година с тегло 165 гр. и размери 156.5 x 76 x 7.9 мм. Разполага с екран 5.5 инча, камера 20 MP и памет 64 GB, 4 GB RAM. Процесорът му е Octa-core (4x1.8 GHz Cortex-A53 & 4x1.0 GHz Cortex-A53).\nПрочети още LG G5\nПрочети още HTC Desire 10 Lifestyle\nПрочети още Acer Liquid Z6 Plus\nСъотношение (екран/тяло) 70.5%\n-20 MP, f/2.2, 28mm (широкоъгълна), лазерен AF\nХарактеристика -13 MP, f/2.2, 28mm (широкоъгълна)\nAntutu резултат 49379\nРазмери (ВхШхД) 156.5 Х 76 Х 7.9 мм\nЦветове Stone Black, Polar White, Royal Blue, Valentine Lux, Mint Green\nHTC Desire 10 Pro видео ревю - кликнете за да гледате\nHTC Desire 10 Pro - мнения, отзви и коментари


Студенти и млади лекари обменят опит на международен форум | CredoWeb\nСтуденти и млади лекари обменят опит на международен форум\nНад 350 участници ще се включат в Международния конгрес по медицински науки за студенти и млади лекари, който се открива утре в болница „Света Екатерина” в София.\nФорумът, който се организира за девети пореден път, е наследник на Националната студентска научна сесия с международно участие и продължава три дни.\nВ последните години конгресът спечели репутацията на най-голямата и най-перспективна конференция от този вид в Централна и Източна Европа. В него вземат участие студенти, специализанти и докторанти по медицина, фармация, стоматология, здравен мениджмънт и други медико-биологични специалности, както и млади лекари.\nВсеки участник или работна група представя свои проучвания и разработки в областите терапия, хирургия, предклиника, дентална медицина, обществено здраве и медицинско образование и се състезава със своите колеги.\nНа конгреса присъстват представители от цяла Европа, а участието се счита за научна публикация. Тази инициатива е стимул за всеки бъдещ изследовател, един тласък към нови идеи и открития, една изява, подпомагаща професионалната реализация на всеки участник, посочва Асоциацията на студентите медици в България, организатор на конференцията.\nНаучният форум ще премине под патронажа на ректора на Медицинския университет в София проф. д-р Ваньо Митев. Гости на събитието ще бъдат представители на академичната общност на МУ-София, както и чуждестранни преподаватели-лектори.\nПартньори на събитието са фармацевтичните компании Санофи-Авентис, Сервие, Комак Медикъл, Мерк Шарп и Доум, Глаксо Смит Клайн, Новартис, Гедеон Рихтер, а също така и Данон, Оксфорд едюкейшънъл център и минерална вода Девин.\nФорумът ще бъде открит в 19:00 часа в зала „Aula Maxima” на болница „Света Екатерина”.\nздраве Му-София болница "Света Екатерина" Глаксо Смит Клайн Санофи-Авентис Асоциацията на студентите мед